The Entail; or, The Lairds of Grippy
Milrookit o' Kittlestonheugh, as it's no the fashion when folk hae recourse to the civil war o' a law-plea, to stand on a ceremony, maybe ye'll find some mair pleasant place than this room, an ye were to tak the pains to gang to the outside o' my door; and I'll send, through the instrumentality o' a man o' business, twa lines anent that bit sma' matter for bed, board, and washing due to me for and frae that time, when, ye ken, Mr. Milrookit, ye had na ae stiver to keep yourself and your wife frae starvation.--So out o' my house, and daur no longer to pollute my presence, ye partan-handit, grip-and-haud smiddy-vice Mammon o' unrighteousness.'